title: Директива 2013/8/ЕС на Комисията от 26 февруари 2013 година за изменение на Директива 2009/144/ЕО на Европейския парламент и на Съвета относно някои компоненти и характеристики на колесните селскостопански и горски трактори с цел адаптиране на нейните технически разпоредби  текст от значение за ЕИП

text:
               28.2.2013

               BG

               Официален вестник на Европейския съюз

               L 56/8

         ДИРЕКТИВА 2013/8/ЕС НА КОМИСИЯТА
   от 26 февруари 2013 година
   за изменение на Директива 2009/144/ЕО на Европейския парламент и на Съвета относно някои компоненти и характеристики на колесните селскостопански и горски трактори с цел адаптиране на нейните технически разпоредби
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и обособени технически възли, и за отмяна на Директива 74/150/ЕИО (1), и по-специално член 19, параграф 1, буква б) от нея,
   като има предвид, че:

               (1)

               В приложение IV към Директива 2009/144/ЕО на Европейския парламент и на Съвета (2) се определят общите разпоредби и изисквания за механичните теглително-прикачни устройства между трактора и тегленото превозно средство и вертикално натоварване в точката на прикачването.

               (2)

               През последните години нови видове теглително-прикачни устройства бяха въведени в употреба в ЕС и в момента са одобрени на национално равнище въз основа на стандартите ISO. Това са теглително-прикачни устройства с нешарнирна скоба (ISO 6489-5:2011), теглително-прикачни устройства със сферичен елемент (ISO 24347:2005) и теглително-прикачни устройства със съединителен щифт (ISO 6489-4:2004).

               (3)

               С цел да се вземе предвид настоящото положение на пазара, за да се сведе до минимум възможното въздействие по отношение на безопасността и икономическото въздействие и да се предостави възможност тези навесни устройства да получат ЕО одобрение на типа, е необходимо съответните навесни устройства и съответните стандарти ISO да бъдат включени в Директива 2009/144/ЕО.

               (4)

               Следователно Директива 2009/144/ЕО следва да бъде съответно изменена.

               (5)

               Мерките, предвидени в настоящата директива, са в съответствие със становището на комитета, създаден съгласно член 20, параграф 1 от Директива 2003/37/ЕО,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2009/144/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват най-късно до 1 април 2014 г. законовите, подзаконовите и административните разпоредби, необходими за спазването на настоящата директива. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 26 февруари 2013 година.

            За Комисията

            Председател

         José Manuel BARROSO

      (1)  ОВ L 171, 9.7.2003 г., стр. 1.

      (2)  ОВ L 27, 30.1.2010 г., стр. 33.

      ПРИЛОЖЕНИЕ
      Приложение IV към Директива 2009/144/ЕО се изменя, както следва:

                  1.

                  Точка 1.1 се заменя със следното:
                  1.1.   „Механично теглително-прикачно устройство между трактора и тегленото превозно средство“ обозначава компонентите, които се монтират на трактора и на тегленото превозно средство с оглед осигуряването на механичната връзка между тези превозни средства.
                  Предмет на настоящата директива са само компонентите на механичните теглително-прикачни устройства за трактори.
                  Различните типове компоненти на механичните теглително-прикачни устройства за трактори се разделят основно на:

                              —

                              скоба (вж. фигури 1 и 2 от допълнение 1),

                              —

                              теглително-прикачни устройства с нешарнирна скоба (вж. фигура 1г от допълнение 1),

                              —

                              теглителна кука (вж. фигура 1 – „Размери на теглителната кука“ в ISO 6489-1:2001),

                              —

                              теглителна щанга на трактора (вж. фигура 3 от допълнение 1),

                              —

                              теглително-прикачно устройство със сферичен елемент (вж. фигура 4 от допълнение 1),

                              —

                              теглително-прикачно устройство със съединителен щифт (вж. фигура 5 от допълнение 1).“

                  2.

                  Точка 2.7 се заменя със следното:
                  2.7.   Челюстта трябва да дава възможност за аксиално завъртане на тегличните халки на най-малко 90 градуса надясно и наляво около надлъжната ос на теглително-прикачното устройство при фиксиран спирачен момент между 30 и 150 Nm.
                  Теглителната кука, теглително-прикачното устройство с нешарнирна скоба, теглително-прикачното устройство със сферичен елемент и теглително-прикачното устройство със съединителен щифт трябва да дават възможност за аксиално завъртане на тегличната халка на най-малко 20° надясно и наляво около надлъжната ос на теглително-прикачното устройство.“

                  3.

                  Точка 3.1 се заменя със следното:
                  „3.1.   Размери

                  Размерите на компонентите на механичното теглително-прикачно устройство, монтирани върху трактора, трябва да съответстват на показаното на фиг. 1 — 5 и таблица 1 от допълнение 1.“

                  4.

                  Точка 3.3.1 се заменя със следното:

                              „3.3.1.

                              Стойността на максималното статично вертикално натоварване се определя от производителя. Тя обаче не трябва да надвишава 3 000 kg, освен за теглително-прикачни устройства със сферичен елемент, при които максималната стойност не надвишава 4 000 kg.“

                  5.

                  В точка 3.4.1 се добавя следното изречение:
                  „Масите mt, mlt, ma и mla са изразени в kg.“

                  6.

                  Точка 4.2 се заменя със следното:
                  4.2.   За всеки тип компоненти за механично теглително-прикачно устройство заявлението трябва да се придружава от следните документи и данни:

                              —

                              чертежи на теглително-прикачното устройство в мащаб (три екземпляра). Тези чертежи трябва по-специално да показват подробно необходимите размери, както и монтажните размери на устройството,

                              —

                              кратко техническо описание на теглително-прикачното устройство с посочване на типа на конструкцията и използваните материали,

                              —

                              посочване на стойността на D в съответствие с допълнение 2 за динамичното изпитване или стойността на Т (теглена маса в тонове), която е 1,5 пъти по-голяма от технически допустимата максимална маса на ремаркето в натоварено състояние в съответствие с допълнение 3 за статичното изпитване, както и на вертикалното максимално натоварване в точката на прикачването S (изразени в kg),

                              —

                              един или няколко образеца от устройството в съответствие с изискванията на техническата служба.“

                  7.

                  Точки 5.1.3 и 5.1.4 се заменят със следното:

                              „5.1.3.

                              когато якостта се проверява в съответствие с допълнение 2 (динамично изпитване):
                              допустимата стойност на D (kN),
                              стойността на статичното вертикално натоварване S (kg);

                              5.1.4.

                              когато якостта се проверява в съответствие с допълнение 3 (статично изпитване):
                              теглена маса Т (в тонове) и вертикалното натоварване в точката на прикачване S (kg).“

                  8.

                  Точка 6 се заменя със следното:
                  „6.   УКАЗАНИЯ ЗА ЕКСПЛОАТАЦИЯ
                  Към всички механични теглително-прикачни устройства трябва да се прилагат указанията за експлоатация на производителя. Тези указания трябва да включват номера на ЕО одобрението на типа за компонент, както и на стойностите на D (kN) и Т (тонове), в зависимост от конкретното изпитване, на което е било подложено теглително-прикачното устройство.“

                  9.

                  Допълнение 1 се изменя, както следва:

                              а)

                              следните фигура 1г и таблица 1 се вмъкват след фигура 1в:
                              „Фигура 1г

                                 Теглително-прикачно устройство с нешарнирна скоба (съответстващо на стандарт ISO 6489-5:2011)

                                 Таблица 1

                                 Форми и размери на теглително-прикачни устройства със скоба за ремаркета или работни машини

                                             Вертикално натоварване

                                          S
                                          kg

                                             Стойност на D

                                          D
                                          kN

                                             Форма

                                             Размер

                                          mm

                                          D
                                          ± 0,5

                                          a
                                          min.

                                          b
                                          min.

                                          ≤ 1 000

                                          ≤ 35

                                          w

                                          18

                                          50

                                          40

                                          ≤ 2 000

                                          ≤ 90

                                          x

                                          28

                                          70

                                          55

                                          ≤ 3 000

                                          ≤ 120

                                          y

                                          43

                                          100

                                          80

                                          ≤ 3 000

                                          ≤ 120

                                          z

                                          50

                                          110

                                          95“

                              б)

                              добавят се следните фигури 4 и 5:
                              „Фигура 4

                                 Теглително-прикачно устройство със сферичен елемент (съответстващо на стандарт ISO 24347:2005)

                                 Фигура 5

                                 Теглително-прикачно устройство със съединителен щифт (съответстващо на стандарт ISO 6489-4:2004)

                                             “

                  10.

                  Допълнение 2 се изменя, както следва:

                              а)

                              в точка 2 пети и шести параграф се заменят със следното:
                              „Вертикалните компоненти на усилието, перпендикулярни на коловоза на трактора, се изразяват чрез статичното вертикално натоварване S (kg).
                              Технически допустимите маси MT и MR са посочени от производителя в тонове.“;

                              б)

                              точка 3.2 се заменя със следното:
                              „3.2.   Усилия за изпитване
                              Геометрично усилието за изпитване се състои от хоризонталната и вертикалната изпитвателна съставка, както следва:

                              където:

                                  при изпитване с променливо усилие,
                              или

                                  при изпитване с увеличаващо се усилие (теглене или бутане),

                                  (стойност, изразена в kN)

                                          S

                                          =

                                          статично натоварване на теглителната щанга (натоварване върху пътя, изразено в kg).“

                  11.

                  В допълнение 3 точка 1.5 се заменя със следното:
                  1.5.   Преди упоменатото в точка 1.4.2 изпитване трябва да се проведе изпитване, в рамките на което към базовия център на теглително-прикачното устройство се прилага в последователно нарастващ порядък първоначално натоварване, което е три пъти по-голямо от максимално допустимото вертикално усилие (в daN, равно на g · S/10), препоръчано от производителя, като се започне от 500 daN.
                  В хода на изпитването деформацията на теглително-прикачното устройство не трябва да превишава 10 % от настъпилата максимална еластична деформация.
                  Изпитването се провежда след премахване на вертикалното усилие (в daN, равно на g · S/10), и връщане към първоначалното натоварване от 500 daN.“

                  12.

                  В допълнение 4 се добавя следният пример:
                  „Пример за маркировка за ЕО одобрение на типа

                  Показаното по-горе теглително-прикачно устройство с нанесена върху него маркировка за ЕО одобрение на типа за компонент е устройство, за което е издадено одобрение на типа в Германия (е1) под номер 38-363 и което е било подложено на статично якостно изпитване (S).“

                  13.

                  Допълнение 5 се изменя, както следва:

                              а)

                              заглавието се заменя със следното:
                              „УВЕДОМЛЕНИЕ ВЪВ ВРЪЗКА С ИЗДАВАНЕ, ОТКАЗ ДА СЕ ИЗДАДЕ, ОТМЕНЯНЕ ИЛИ РАЗШИРЯВАНЕ НА ОБХВАТА НА ЕО ОДОБРЕНИЕ НА ТИПА ЗА КОМПОНЕНТ ПО ОТНОШЕНИЕ НА ЯКОСТНИТЕ КАЧЕСТВА И РАЗМЕРИТЕ И ВЕРТИКАЛНОТО НАТОВАРВАНЕ В ТОЧКАТА НА ПРИКАЧВАНЕ ЗА ДАДЕН ТИП ТЕГЛИТЕЛНО-ПРИКАЧНИ УСТРОЙСТВА (СКОБА, ТЕГЛИТЕЛНО-ПРИКАЧНИ УСТРОЙСТВА С НЕШАРНИРНА СКОБА, ТЕГЛИТЕЛНА КУКА, ТЕГЛИТЕЛНА ЩАНГА, СЪС СФЕРИЧЕН ЕЛЕМЕНТ И СЪС СЪЕДИНИТЕЛЕН ЩИФТ)“;

                              б)

                              точка 2 се заменя със следното:
                              2.   Тип на теглително-прикачното устройство (скоба, теглително-прикачни устройства с нешарнирна скоба, теглителна кука, теглителна щанга, със сферичен елемент, със съединителен щифт) (2)“;

                              в)

                              точки 5.1 и 5.2 се заменят със следното:
                              „5.1.   Динамично изпитване:

                              стойност на D:
                              … (kN)
                              вертикално натоварване в точката на прикачване (S):
                              … (kg)
                              5.2.   Статично изпитване:

                              теглена маса Т:
                              … (в тонове)
                              вертикално натоварване в точката на прикачване (S):
                              … (kg)“

                  14.

                  В допълнение 7 точка 9 се заменя със следното:
                  9.   Допустимо статично вертикално натоварване в точката на прикачване:
                  … (kg)“


title: Директива 97/54/ЕО на Европейския парламент и на Съвета от 23 септември 1997 година за изменение на Директиви 74/150/ЕИО, 74/151/ЕИО, 74/152/ЕИО, 74/346/ЕИО, 74/347/ЕИО, 75/321/ЕИО, 75/322/ЕИО, 76/432/ЕИО, 76/763/ЕИО, 77/311/ЕИО, 77/537/ЕИО, 78/764/ЕИО, 78/933/ЕИО, 79/532/ЕИО, 79/533/ЕИО, 80/720/ЕИО, 86/297/ЕИО, 86/415/ЕИО и 89/173/ЕИО на Съвета относно максималната конструктивна скорост на колесни селскостопански или горски трактори

text:
Важна правна забележка

|

31997L0054

Официален вестник n° L 277 , 10/10/1997 стр. 0024 - 0025 специално чешко издание глава 13 том 019 стр. 247  - 248 специално испанско издание глава 13 том 019 стр. 247  - 248 специално унгарско издание глава 13 том 019 стр. 247  - 248 специално литвийско издание глава 13 том 019 стр. 247  - 248 LV.ES глава 13 том 019 стр. 247  - 248 MT.ES глава 13 том 019 стр. 247  - 248 PL.ES глава 13 том 019 стр. 247  - 248 SK.ES глава 13 том 019 стр. 247  - 248 специално словенско издание глава 13 том 019 стр. 247  - 248

		19970923Директива 97/54/ЕО на Европейския парламент и на Съветаот 23 септември 1997 годиназа изменение на Директиви 74/150/ЕИО, 74/151/ЕИО, 74/152/ЕИО, 74/346/ЕИО, 74/347/ЕИО, 75/321/ЕИО, 75/322/ЕИО, 76/432/ЕИО, 76/763/ЕИО, 77/311/ЕИО, 77/537/ЕИО, 78/764/ЕИО, 78/933/ЕИО, 79/532/ЕИО, 79/533/ЕИО, 80/720/ЕИО, 86/297/ЕИО, 86/415/ЕИО и 89/173/ЕИО на Съвета относно максималната конструктивна скорост на колесни селскостопански или горски тракториЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯТ СЪЮЗ,като взеха предвид Договора за създаване на Европейската общност, и по-специално член 100а от него,като взеха предвид предложението на Комисията [1],като взеха предвид становището на Икономическия и Социалния комитет [2],в съответствие с процедурата, предвидена в член 189(б) на Договора [3],като имат предвид, че обхватът на Директива 74/150/ЕИО от 4 март 1974 г. за сближаването на законодателствата на държавите-членки относно типовото одобрение на колесни селскостопански и горски трактори [4], в момента ограничава максималната конструктивна скорост за трактори между 6 и 30 km/h;като имат предвид, че максималната конструктивна скорост на голяма част от тракторите днес превишава 30 km/h; като има предвид, че това налага да се промени Директива 74/150/ЕИО и отделните директиви, съставляващи част от цялата европейска система за типово одобряване на превозно средство, приложима за тези превозни средства, толкова доколкото да се избегне съществуването на процедурата, приложима за все по-малко и по-малко превозни средства;като имат предвид, че Специалните директиви 74/151/ЕИО [5], 74/152/ЕИО [6], 74/346/ЕИО [7], 74/347/ЕИО [8], 75/321/ЕИО [9], 75/322/ЕИО [10], 76/432/ЕИО [11], 76/763/ЕИО [12], 77/311/ЕИО [13], 77/537/ЕИО [14], 78/764/ЕИО [15], 78/933/ЕИО [16], 79/532/ЕИО [17], 79/533/ЕИО [18], 80/720/ЕИО [19], 86/297/ЕИО [20], 86/415/ЕИО [21] и 89/173/ЕИО [22], съдържат специфични определения на техния обхват във връзка с максималната конструктивна скорост; като има предвид, че тези директиви също трябва да се изменят чрез процедурата по член 12 на Директива 74/150/ЕИО, в такава степен, че да се избегне прилагането им за все по-малко превозни средства;като имат предвид, че подходящо увеличаване на конструктивната скоростта е от 30 на 40 km/h;като имат предвид, че увеличаването на максималната конструктивна скорост е използвано, за да се определи обсегът на Директива 74/150/ЕИО и определени отделни директиви и изисква промяна и в Директива 76/432/ЕИО от 6 април 1976 г. за сближаването на законодателствата на държавите-членки относно спирачните устройства на колесните селскостопански и горски трактори [23]; като имат предвид, че докато тази промяна, която се извършва с отделен акт, който трябва да влезе в сила не по-късно от настоящата директива;като имат предвид, че е необходимо да се подобрят и хармонизират всички аспекти на безопасността като монтиране на предпазни колани;като имат предвид, че замърсяването на околната среда от тракторите е обект на бъдещо законодателство на Съвета,ПРИЕХА НАСТОЯЩАТА ДИРЕКТИВА:Член 1Думите "30 km/h" се заменят с "40 km/h":- в член 1, параграф 2 от Директиви 74/150/ЕИО, 74/151/ЕИО, 74/152/ЕИО, 74/346/ЕИО, 74/347/ЕИО, 75/321/ЕИО, 75/322/ЕИО, 76/432/ЕИО, 76/763/ЕИО, 77/311/ЕИО, 77/537/ЕИО, 78/933/ЕИО, 79/532/ЕИО, 79/533/ЕИО, 80/720/ЕИО, 86/297/ЕИО, 86/415/ЕИО и 89/173/ЕИО,- в член 9, параграф 2 от Директива 78/764/ЕИО, и- в точка 1.5 от приложението към Директива 74/152/ЕИО.Член 2Държавите-членки приемат и публикуват мерките, необходими за да се съобразят с настоящата директива, преди 23 септември 1998 г. Те незабавно информират Комисията за това. Те прилагат мерките считано от 23 септември 1998 година.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 23 септември 1997 година.За Европейския парламентПредседателJ. M. Gil-RoblesЗа СъветаПредседателF. Boden[1] ОВ С 186, 26.6.1996 г., стр. 11.[2] ОВ C 56, 24.2.1997 г., стр. 74.[3] Становище на Европейския парламент от 10 декември 1996 г. (ОВ C 20, 20.1.1997 г., стр. 25), Общо становище на Съвета от 13 март 1997 г. (ОВ C 157, 24.5.1997 г., стр. 1), Решение на Европейския парламент от 16 юли 1997 г. (ОВ C 286, 22.9.1997 г.). Решение на Съвета от 29 юли 1997 г.[4] ОВ L 84, 28.3.1974 г., стр. 10. Директива, последно изменена с Акта за присъединяване от 1994 г.[5] ОВ L 84, 28.3.1974 г., стр. 25.[6] ОВ L 84, 28.3.1974 г.,стр. 33.[7] ОВ L 191, 15.7.1974 г., стр. 1.[8] ОВ L 191, 15.7.1974 г., стр. 5.[9] ОВ L 147, 9.6.1975 г., стр. 24.[10] ОВ L 147, 9.6.1975 г., стр. 28.[11] ОВ L 122, 8.5.1976 г., стр. 1.[12] ОВ L 262, 27.9.1976 г., стр. 135.[13] ОВ L 105, 28.4.1977 г., стр. 1.[14] ОВ L 220, 29.8.1977 г., стр. 38.[15] ОВ L 255, 18.9.1978 г., стр. 1.[16] ОВ L 325, 20.11.1978 г., стр. 16.[17] ОВ L 145, 13.6.1979 г., стр. 16.[18] ОВ L 145, 13.6.1979 г., стр. 20.[19] ОВ L 194, 28.7.1980 г., стр. 1.[20] ОВ L 186, 8.7.1986 г., стр. 19.[21] ОВ L 240, 26.8.1986 г., стр. 1.[22] ОВ L 67, 10.3.1989 г., стр. 1.[23] ОВ L 122, 8.5.1976 г., стр. 1. Директива, последно изменена с Директива 96/63/ЕО (ОВ L 253, 10.5.1996 г., стр. 13).--------------------------------------------------


title: Директива 2012/2/ЕС на Комисията от 9 февруари 2012 година за изменение на Директива 98/8/ЕО на Европейския парламент и на Съвета за включване на меден (II) оксид, меден (II) хидроксид и основен меден карбонат като активни вещества в приложение I към нея  текст от значение за ЕИП

text:
               10.2.2012

               BG

               Официален вестник на Европейския съюз

               L 37/60

         ДИРЕКТИВА 2012/2/ЕС НА КОМИСИЯТА
   от 9 февруари 2012 година
   за изменение на Директива 98/8/ЕО на Европейския парламент и на Съвета за включване на меден (II) оксид, меден (II) хидроксид и основен меден карбонат като активни вещества в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва меден (II) оксид, меден (II) хидроксид и основен меден карбонат за употреба в продуктов тип 8, консерванти за дървесина, както е посочено в приложение V към посочената директива.

               (2)

               Съгласно Регламент (ЕО) № 1451/2007 беше направена оценка на меден (II) оксид, меден (II) хидроксид и основен меден карбонат в съответствие с член 11, параграф 2 от Директива 98/8/ЕО за употреба в продуктов тип 8.

               (3)

               Франция беше определена за докладваща държава-членка и представи на Комисията докладите на компетентния орган, придружени от препоръки, в съответствие с член 14, параграфи 4 и 6 от Регламент (ЕО) № 1451/2007, съответно на 10 май 2007 г. за меден (II) оксид, на 19 февруари 2008 г. за меден (II) хидроксид и на 10 май 2007 г. и 19 февруари 2008 г. за основен меден карбонат.

               (4)

               Докладите на компетентния орган бяха прегледани от държавите-членки и Комисията. В съответствие с член 15, параграф 4 от Регламент (ЕО) № 1451/2007 на 22 септември 2011 г. в рамките на Постоянния комитет по биоцидите констатациите от прегледите бяха включени в доклад за оценка.

               (5)

               От направените оценки изглежда, че може да се очаква съдържащите меден (II) оксид, меден (II) хидроксид или основен меден карбонат биоциди, използвани като консерванти за дървесина, да съответстват на изискванията по член 5 от Директива 98/8/ЕО. Следователно е необходимо медният (II) оксид, медният (II) хидроксид и основният меден карбонат да бъдат включени в приложение I към посочената директива.

               (6)

               Оценката на равнище ЕС не включва всички потенциални видове употреба. Следователно е необходимо да се изиска от държавите-членки да направят оценка на видовете употреба или на сценариите на експозиция, както и на рисковете за групите от населението и за компонентите на околната среда, които не са били разгледани по представителен начин в оценката на риска, направена на равнище ЕС, и при издаването на разрешения за продукти да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за здравето на човека е необходимо да се изисква установяване на процедури за безопасна работа по отношение на продуктите, които съдържат меден (II) оксид, меден (II) хидроксид или основен меден карбонат и са разрешени за промишлена употреба, и посочените продукти да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените ползватели могат да се сведат до приемливо равнище по други начини.

               (8)

               Медният (II) хидроксид и основният меден карбонат бяха също така оценени за прилагане чрез потапяне и, с оглед на установените рискове за здравето на човека, не следва да бъдат разрешени за такава употреба, освен ако са представени данни, доказващи, че продуктът отговаря на изискванията на член 5 и приложение VI, за което при необходимост се прилагат подходящи мерки за намаляване на риска. Не е направена оценка за прилагане чрез потапяне по отношение на медния (II) оксид и от изискването, посочено в съображение 6, следва, че продукти не могат да бъдат разрешени за такава употреба, освен ако разрешаващата държава направи такава оценка.

               (9)

               Бяха установени неприемливи рискове за околната среда при дървесина, обработена с меден (II) оксид, меден (II) хидроксид или основен меден карбонат и употребявана за външни конструкции, разположени в близост до или над вода (сценарият „мост“ в клас на употреба 3 съгласно определението на ОИСР (3)) За основен меден карбонат и меден (II) оксид също така бяха констатирани неприемливи рискове при намираща се в експлоатация обработена с веществото дървесина в контакт с прясна вода (клас на употреба 4б, съгласно определението на ОИСР). Следователно е необходимо изискване продуктите да не са разрешени за обработка на дървесина, предназначена за посочените видове употреба, освен ако се представят данни, доказващи, че продуктът ще отговаря едновременно на изискванията на член 5 от Директива 98/8/ЕО и на приложение VI към същата директива чрез прилагането при необходимост на подходящи мерки за намаляване на риска. За медния (II) оксид не е направена оценка при контакт на дървесина с прясна вода и от изискването, посочено в съображение 6 по-горе, следва, че продукти не могат да бъдат разрешени за тази употреба, освен ако разрешаващата държава направи такава оценка.

               (10)

               С оглед на установените рискове за водните и почвените компоненти е необходимо да се изисква прясно обработеният дървен материал да се съхранява след обработката му на закрито или върху непропусклива твърда повърхност, или едновременно при спазване и на двете изисквания, и всички изпуснати количества, дължащи се на прилагането на продукти, използвани като консерванти за дървесина и съдържащи меден (II) оксид, меден (II) хидроксид или основен меден карбонат, да се събират за повторна употреба или обезвреждане.

               (11)

               Разпоредбите на настоящата директива трябва да се прилагат едновременно във всички държави-членки, за да се осигури равностойно третиране на пазара на ЕС на биоцидни продукти, съдържащи активните вещества меден (II) оксид, меден (II) хидроксид и основен меден карбонат, както и да се улесни правилното функциониране на пазара на биоцидни продукти като цяло.

               (12)

               Следва да се предвиди разумен срок преди дадено активно вещество да бъде включено в приложение I към Директива 98/8/ЕО, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, подготвили документацията — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (13)

               След включването на веществата, на държавите-членки следва да бъде предоставен разумен период за прилагане на член 16, параграф 3 от Директива 98/8/ЕО.

               (14)

               Директива 98/8/ЕО следва да бъде съответно изменена.

               (15)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 31 януари 2013 г. законовите, подзаконовите и административните разпоредби, необходими за да се съобразят с настоящата директива.
   Те прилагат тези разпоредби, считано от 1 февруари 2014 г.
   При приемането им от държавите-членки, тези разпоредби съдържат позоваване на настоящата директива или са съпроводени от такова при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията основните разпоредби от националното законодателство, приети от тях в областта, обхваната от настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 февруари 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  Серия документи на ОИСР относно сценарии за емисии, номер 2, Документ за сценарии за емисии на консерванти за дървесина, част 2, стр. 64.

      ПРИЛОЖЕНИЕ
      В приложение I към Директива 98/8/ЕО се добавя следното:

                     №

                     Общоприето наименование

                     Наименование по IUPAC Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок за изтичане на включването

                     Продуктов тип

                     Специфични разпоредби (1)

                     „50

                     Меден хидроксид

                     Меден (II) хидроксид
                     ЕО №: 243-815-9
                     CAS №: 20427-59-2

                     965 g/kg

                     1 февруари 2014 г.

                     31 януари 2016 г.

                     31 януари 2024 г.

                     8

                     Съгласно член 5 и приложение VI, при оценката на заявление за издаване на разрешение за продукт държавите-членки оценяват, когато това е подходящо за съответния продукт, видовете употреба или сценарии на експозиция и рисковете за групите от населението и за компонентите от околната среда, които не са били разгледани по представителен начин в оценката на рисковете, направена на равнище ЕС.
                     Държавите-членки трябва да осигурят поставянето на следните условия при издаването на разрешения:

                                 1.

                                 Не се разрешава използване на продуктите при прилагане чрез потапяне, освен ако са представени данни в заявлението за получаване на разрешение, доказващи, че това заявление отговаря на изискванията на член 5 и приложение VI — при необходимост чрез прилагане на подходящи мерки за намаляване на риска.

                                 2.

                                 За продуктите, разрешени за промишлена употреба, трябва да бъдат установени процедури за безопасна работа и продуктите следва да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените ползватели могат да се сведат до допустимо ниво по други начини.

                                 3.

                                 На етикетите и, когато има такива, на информационните листове за безопасност на разрешените продукти следва да бъде посочено, че прясно обработеният дървен материал трябва да бъде съхраняван след обработването си на закрито или върху непропусклива твърда повърхност, или едновременно при спазване и на двете изисквания, за да се предотвратят преки изпускания в почвата или във водите, и че всички изпуснати количества при прилагането на продукта трябва да се събират за повторна употреба или обезвреждане.

                                 4.

                                 Не следва да се издават разрешения за обработване на дървесина, която ще бъде използвана във външни конструкции, намиращи се в близост до или над вода, освен ако са представени данни, доказващи, че продуктът отговаря на изискванията на член 5 и приложение VI чрез прилагането при необходимост на подходящи мерки за намаляване на риска.

                     51

                     Меден (II) оксид

                     Меден (II) оксид
                     ЕО №: 215-269-1
                     CAS №: 1317-38-0

                     976 g/kg

                     1 февруари 2014 г.

                     31 януари 2016 г.

                     31 януари 2024 г.

                     8

                     Съгласно член 5 и приложение VI, при оценката на заявление за издаване на разрешение за продукт държавите-членки оценяват, когато това е подходящо за съответния продукт, видовете употреба или сценариите на експозиция и рисковете за групите от населението и за компонентите от околната среда, които не са били разгледани по представителен начин в оценката на рисковете, направена на равнище ЕС.
                     Държавите-членки трябва да осигурят поставянето на следните условия при издаването на разрешения:

                                 1.

                                 За продуктите, разрешени за промишлена употреба, трябва да бъдат установени процедури за безопасна работа и продуктите следва да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените ползватели могат да се сведат до допустимо ниво по други начини.

                                 2.

                                 На етикетите и, когато има такива, на информационните листове за безопасност на разрешените продукти следва да бъде посочено, че прясно обработеният дървен материал трябва да бъде съхраняван след обработването си на закрито или върху непропусклива твърда повърхност, или едновременно при спазване и на двете изисквания, за да се предотвратят преки изпускания в почвата или във водите, и че всички изпуснати количества при прилагането на продукта трябва да се събират за повторна употреба или обезвреждане.

                                 3.

                                 Не следва да се издават разрешения за обработване на дървесина, която ще бъде използвана във външни конструкции, намиращи се в близост до или над вода, или за обработка на дървесина в контакт с прясна вода, освен ако са представени данни, доказващи, че продуктът отговаря на изискванията на член 5 и приложение VI чрез прилагането при необходимост на подходящи мерки за намаляване на риска.

                     52

                     Основен меден карбонат

                     Меден(II) карбонат-меден(II) хидроксид (1:1)
                     ЕО №: 235-113-6
                     CAS №: 12069-69-1

                     957 g/kg

                     1 февруари 2014 г.

                     31 януари 2016 г.

                     31 януари 2024 г.

                     8

                     Съгласно член 5 и приложение VI, при оценката на заявление за издаване на разрешение за продукт държавите-членки оценяват, когато това е подходящо за съответния продукт, видовете употреба или сценарии на експозиция и рисковете за групите от населението и за компонентите от околната среда, които не са били разгледани по представителен начин в оценката на рисковете, направена на равнище ЕС.
                     Държавите-членки трябва да осигурят поставянето на следните условия при издаването на разрешения:

                                 1.

                                 Не се разрешава използване на продуктите при прилагане чрез потапяне, освен ако са представени данни в заявлението за получаване на разрешение, доказващи, че това заявление отговаря на изискванията на член 5 и приложение VI, при необходимост чрез прилагане на подходящи мерки за намаляване на риска.

                                 2.

                                 За продуктите, разрешени за промишлена употреба, трябва да бъдат установени процедури за безопасна работа и продуктите да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените ползватели могат да се сведат до допустимо ниво по други начини.

                                 3.

                                 На етикетите и, когато има такива, на информационните листове за безопасност на разрешените продукти следва да бъде посочено, че прясно обработеният дървен материал трябва да бъде съхраняван след обработването си на закрито или върху непропусклива твърда повърхност, или едновременно при спазване и на двете изисквания, за да се предотвратят преки изпускания в почвата или във водите, и че всички изпуснати количества при прилагането на продукта трябва да се събират за повторна употреба или обезвреждане.

                                 4.

                                 Не следва да се издават разрешения за обработване на дървесина, която ще бъде използвана във външни конструкции, намиращи се в близост до или над вода, или за обработка на дървесина в пряк контакт с прясна вода, освен ако са представени данни, доказващи, че продуктът отговаря на изискванията на член 5 и приложение VI чрез прилагането при необходимост на подходящи мерки за намаляване на риска.“

         (1)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm


title: Директива на Съвета от 24 юни 1975 година за изменение на Директиви 64/432/ЕИО, 64/433/ЕИО, 71/118/ЕИО, 72/461/ЕИО и 72/462/ЕИО относно срока на валидност на процедурите на Постоянния ветеринарен комитет

text:
Важна правна забележка

|

31975L0379

Официален вестник n° L 172 , 03/07/1975 стр. 0017 - 0017 специално финландско издание: глава 3 том 6 стр. 0090  специално гръцко издание: глава 03 том 13 стр. 0032  специално шведско издание: глава 3 том 6 стр. 0090  специално чешко издание глава 03 том 02 стр. 80  - 80 специално испанско издание глава 03 том 02 стр. 80  - 80 специално унгарско издание глава 03 том 02 стр. 80  - 80 специално литвийско издание глава 03 том 02 стр. 80  - 80 LV.ES глава 03 том 02 стр. 80  - 80 MT.ES глава 03 том 02 стр. 80  - 80 PL.ES глава 03 том 02 стр. 80  - 80 SK.ES глава 03 том 02 стр. 80  - 80 специално словенско издание глава 03 том 02 стр. 80  - 80

		19750624Директива на Съветаот 24 юни 1975 годиназа изменение на Директиви 64/432/ЕИО, 64/433/ЕИО, 71/118/ЕИО, 72/461/ЕИО и 72/462/ЕИО относно срока на валидност на процедурите на Постоянния ветеринарен комитет(75/379/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално членове 43 и 100 от него,като взе предвид предложението на Комисията,като взе предвид становището на Асамблеята [1],като има предвид, че Постоянният ветеринарен комитет, учреден с Решение 68/361/ЕИО [2], представя своето становище в съответствие с процедури, чиято валидност е ограничена на период от тридесет месеца, считано от датата, на която въпросният комитет е сезиран за пръв път с искане за представяне на становище;като има предвид, че Комитетът е сезиран за пръв път на 22 декември 1972 г.; като има предвид, че изтеклият срок не е бил достатъчен за изготвяне на окончателното му становище и че следователно е необходимо да се продължи временно срокът на валидност на въпросните процедури,ПРИЕ НАСТОЯЩАТА ДИРЕКТИВА:Член 1В следните членове думите "тридесет месеца" се заменят с думите "сто и два месеца":- член 14 от Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине [3], последно изменена с Директива № 74/387/ЕИО [4];- член 9б от Директива 64/433/ЕИО на Съвета от 26 юни 1964 г. относно санитарните проблеми, засягащи търговията в рамките на Общността с прясно месо [5], последно изменена с Директива № 74/387/ЕИО;- член 13 от Директива 71/118/ЕИО на Съвета от 15 февруари 1871 г. относно здравните проблеми, засягащи търговията с прясно птиче месо [6], последно изменена с Директива № 74/387/ЕИО;- член 10 от Директива 72/461/ЕИО на Съвета от 12 декември 1972 г. относно здравните проблеми, засягащи търговията в Общността с прясно месо [7], последно изменена с Директива № 74/387/ЕИО;- член 31 от Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине и на прясно месо от трети страни [8], последно изменена с Директива № 74/387/ЕИО.Член 2Адресати на настоящата директива са държавите-членки.Съставено в Люксембург на 24 юни 1975 година.За СъветаПредседателM. A. Clinton[1] ОВ C 111, 20.5.1975 г., стр. 26.[2] ОВ L 255, 18.10.1968 г., стр. 23.[3] ОВ 121, 29.7.1964 г., стр. 1977/64.[4] ОВ L 202, 24.7.1974 г., стр. 36.[5] ОВ 121, 29.7.1964 г., стр. 2012/64.[6] ОВ L 55, 8.3.1971 г., стр. 23.[7] ОВ L 302, 31.12.1972 г., стр. 24.[8] ОВ L 302, 31.12.1972 г., стр. 28.--------------------------------------------------


title: Директива 2012/24/ЕС на Комисията от 8 октомври 2012 година за изменение на Директива 86/297/ЕИО на Съвета за сближаване на законодателствата на държавите членки относно валовете за отвеждане на мощност при тракторите и тяхната защита с цел адаптиране на нейните технически разпоредби  текст от значение за ЕИП

text:
               9.10.2012

               BG

               Официален вестник на Европейския съюз

               L 274/24

         ДИРЕКТИВА 2012/24/ЕС НА КОМИСИЯТА
   от 8 октомври 2012 година
   за изменение на Директива 86/297/ЕИО на Съвета за сближаване на законодателствата на държавите членки относно валовете за отвеждане на мощност при тракторите и тяхната защита с цел адаптиране на нейните технически разпоредби
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и обособени технически възли, и за отмяна на Директива 74/150/ЕИО (1), и по-специално член 19, параграф 1, буква б) от нея,
   като има предвид, че:

               (1)

               В точка 4.2 от приложение I към Директива 86/297/ЕИО на Съвета (2) се съдържат общи разпоредби за предните валове за отвеждане на мощност (ВОМ). В таблица 2 от посоченото приложение се предвижда към категориите трактори, оборудвани с предни ВОМ, да се прилага стандарт ISO 8759-1:1998, в който се определят и размерите за местоположението на предните ВОМ. Тези изисквания за местоположението обаче са несъвместими с голям брой селскостопански и горски трактори с оглед на новите изисквания по отношение на тяхното проектиране.

               (2)

               Изискванията по отношение на предните ВОМ, определени в Директива 86/297/ЕИО, се отнасят само до въпроси, свързани с безопасността, т.е. местоположението на ВОМ, изискванията за монтиране на предпазно устройство и свободната зона. Местоположението на ВОМ, наложено с Директива 86/297/ЕИО, не е съвместимо с няколко категории трактори, които понастоящем се намират на пазара, както и с техните монтирани ВОМ. Таблица 2 от приложение I към Директива 86/297/ЕИО вече изключва тракторите от категории T4.1 и Т4.3 от обхвата на изискванията за местоположението.

               (3)

               Тракторите от категории T1, T2, T3, T4.2 и T5, в допълнение към тези от категории T4.1 и T4.3, които понастоящем не попадат в обхвата на изискванията по точка 4.2 от стандарт ISO 8759-1:1998, не могат да съответстват на тези изисквания.

               (4)

               Няколко категории трактори могат да бъдат оборудвани със специални типове ВОМ, по отношение на които стандарт ISO 8759-1:1998 не се прилага.

               (5)

               В случая на тракторите от категория Т3 стандартът се прилага само когато тракторът е оборудван с ВОМ, определен в посочения стандарт. Други категории превозни средства обаче като T2 и някои по-малки трактори от категория T1 биха могли да бъдат оборудвани със специални типове ВОМ, които не попадат в обхвата на стандарта. Следователно освобождаването от изискванията по стандарт ISO 8759-1:1998 следва също да бъде разширено към тракторите от категории T1 и T2.

               (6)

               Трудности от същото естество се срещат и в съответните C категории.

               (7)

               Тъй като изискванията на стандарт ISO 8759-1:1998, с изключение на точка 4.2, трябва да се прилагат по отношение на тракторите от всички T и C категории, оборудвани с предни ВОМ, таблица 2 става излишна и поради това следва да бъде заличена.

               (8)

               Поради това Директива 86/297/ЕИО следва да бъде съответно изменена.

               (9)

               Мерките, предвидени в настоящата директива, са в съответствие със становището на Комитета, създаден съгласно член 20, параграф 1 от Директива 2003/37/ЕО,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 86/297/ЕИО се изменя, както следва:

               1)

               Точка 4.2 се заменя със следното:
               „4.2.   Разпоредби за предните ВОМ
               Изискванията на ISO 8759-1:1998, с изключение на точка 4.2, се прилагат за всички трактори от категории T и C, които са оборудвани с предни ВОМ, определени в посочения стандарт.“

               2)

               Таблица 2 се заличава.

         Член 2
   1.   Държавите членки приемат и публикуват най-късно до 31 октомври 2013 г. законодателните, подзаконовите и административни разпоредби, необходими за спазването на настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 1 ноември 2013 г.
   Когато държавите членки приемат посочените разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното право, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 8 октомври 2012 година.

            За Комисията

            Председател

         José Manuel BARROSO

      (1)  ОВ L 171, 9.7.2003 г., стр. 1.

      (2)  ОВ L 186, 8.7.1986 г., стр. 19.


title: Директива 2006/120/ЕО на Комисията от 27 ноември 2006 година за коригиране и изменение на Директива 2005/30/ЕО за изменение с цел адаптиране към техническия прогрес на Директиви 97/24/ЕО и 2002/24/ЕО на Европейския парламент и на Съвета относно типовото одобрение на дву- и триколесни моторни превозни средстваТекст от значение за ЕИП.

text:
Важна правна забележка

|

32006L0120

Официален вестник n° L 330 , 28/11/2006 стр. 0016 - 0017 Официален вестник n° L 314 , 01/12/2007 стр. 0362 - 0363

		20061127Директива 2006/120/ЕО на Комисиятаот 27 ноември 2006 годиназа коригиране и изменение на Директива 2005/30/ЕО за изменение с цел адаптиране към техническия прогрес на Директиви 97/24/ЕО и 2002/24/ЕО на Европейския парламент и на Съвета относно типовото одобрение на дву- и триколесни моторни превозни средства(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 97/24/ЕО на Европейския парламент и на Съвета от 17 юни 1997 г. относно някои компоненти или характеристики на двуколесните или триколесните моторни превозни средства [1], и по-специално член 7 от нея,като взе предвид Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву и триколесни моторни превозни средства и за отмяна на Директива 92/61/ЕИО на Съвета [2], и по-специално член 17 от нея,като има предвид, че:(1) Директива 2005/30/ЕО на Комисията съдържа някои грешки, които трябва да бъдат коригирани.(2) Необходимо е да се изясни с обратна сила, че член 3, параграф 1 от Директива 2005/30/ЕО касае нови заменяеми каталитични конвертори, които са в съответствие с Директива 97/24/ЕО, изменена с Директива 2005/30/ЕО.(3) Редакционни корекции следва да се направят също така в приложение I към Директива 2005/30/ЕО.(4) Нещо повече, необходимо е да се изясни с помощта на нова разпоредба, че продажбата или монтирането върху превозно средство на заменяеми каталитични конвертори, които не са от типа, по отношение на който е дадено одобрение на типа в съответствие с Директива 97/24/ЕО, изменена с Директива 2005/30/ЕО, са забранени след известен преходен период.(5) Поради това Директива 2005/30/ЕО следва съответно да се коригира и измени.(6) Мерките, предвидени в настоящата директива, са в съответствие със становището на Комитета по адаптиране към техническия прогрес,ПРИЕ НАСТОЯЩАТА ДИРЕКТИВА:Член 1Директива 2005/30/ЕО се коригира, както следва:1. Член 3, параграф 1 се заменя със следното:"1. Считано от 18 май 2006 г. по отношение на нови заменяеми каталитични конвертори, които са в съответствие с Директива 97/24/ЕО, изменена с настоящата директива, и които са предназначени за монтиране върху превозни средства, които имат одобрение на типа в съответствие с Директива 97/24/ЕО, държавите-членки няма да:а) отказват да дават одобрение на типа ЕО, съгласно член 4, параграф 1 от Директива 97/24/ЕО;б) забраняват продажбата или монтирането върху превозно средство."2. В приложение I изразът "Раздел 5 от приложение VI" се заменя с израза "Раздел 4а от приложение VI" в целия текст.Член 2Към член 3 от Директива 2005/30/ЕО се добавя параграф 3:"3. Считано от 1 януари 2009 г., държавите-членки отказват продажбата или монтирането на каталитични конвертори, които не са от тип, по отношение на който е дадено одобрение на типа в съответствие с Директива 97/24/ЕО, изменена с настоящата директива."Член 31. Държавите-членки привеждат в сила законовите, подзаконовите и административните разпоредби, необходими, за да се съобразят с настоящата директива най-късно до 30 септември 2007 г. Те незабавно изпращат на Комисията текста на тези разпоредби, както и таблица на съответствието им с настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 4Настоящата директива влиза сила в деня на публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 27 ноември 2006 година.За КомисиятаGünter VerheugenЗаместник-председател[1] ОВ L 226, 18.8.1997 г., стр. 1. Директива, последно изменена с Директива 2006/27/ЕО на Комисията (ОВ L 66, 8.3.2006 г., стр. 7).[2] ОВ L 124, 9.5.2002 г., стр. 1. Директива, последно изменена с Директива 2005/30/ЕО на Комисията (ОВ L 106, 27.4.2005 г., стр. 17).--------------------------------------------------


title: Директива 2003/124/ЕО на Комисията от 22 декември 2003 година за прилагане на Директива 2003/6/ЕО на Европейския парламент и на Съвета относно определението и публичното оповестяване на вътрешна информация и относно определението за манипулиране на пазара (текст от значение за ЕИП)

text:
Важна правна забележка

|

32003L0124

Официален вестник n° L 339 , 24/12/2003 стр. 0070 - 0072 специално чешко издание глава 06 том 06 стр. 348  - 350 специално испанско издание глава 06 том 06 стр. 348  - 350 специално унгарско издание глава 06 том 06 стр. 348  - 350 специално литвийско издание глава 06 том 06 стр. 348  - 350 LV.ES глава 06 том 06 стр. 348  - 350 MT.ES глава 06 том 06 стр. 348  - 350 PL.ES глава 06 том 06 стр. 348  - 350 SK.ES глава 06 том 06 стр. 348  - 350 специално словенско издание глава 06 том 06 стр. 348  - 350

		20031222Директива 2003/124/ЕО на Комисиятаот 22 декември 2003 годиназа прилагане на Директива 2003/6/ЕО на Европейския парламент и на Съвета относно определението и публичното оповестяване на вътрешна информация и относно определението за манипулиране на пазара(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2003/6/ЕО на Европейския парламент и на Съвета от 28 януари 2003 г. относно търговията с вътрешна информация и манипулирането на пазара (пазарна злоупотреба) [1] и по-специално втория параграф на член 1 и първо, второ и трето тире на член 6, параграф 10 от нея,след консултации с Комитета на европейските регулатори на ценни книжа (КЕРЦК) [2] за технически съвет,като се има предвид, че:(1) Разумните инвеститори основават инвестиционните си решения върху информацията, с която вече разполагат, т.е. на предварително налична информация. Следователно въпросът дали би било вероятно при вземането на инвестиционно решение разумният инвеститор да взема под внимание определена информация, трябва да бъде оценяван въз основа на предварително налична информация. Подобна оценка трябва да отчете очакваното въздействие на информацията в светлината на цялостната дейност на съответния емитент, на достоверността на източника на информация и на всякакви други пазарни променливи, които могат да засегнат при дадените обстоятелства свързания финансов инструмент или свързания с него деривативен финансов инструмент.(2) Последващата информация може да бъде използвана, за да се провери предположението, че предварително наличната информация е ценово чувствителна, но такава не трябва да се използва, за да се предприемат действия срещу някой, който е извлякъл разумни изводи от предварително наличната му информация.(3) Следва да се увеличи правната сигурност за участниците на пазара посредством по-тясно определение на два от елементите, които са същностни за определянето на вътрешна информация, а именно точното естество на тази информация и значението на потенциалния ѝ ефект върху цените на финансовите инструменти или на свързаните деривативни финансови инструменти.(4) Защитата на инвеститорите изисква не само своевременно публично оповестяване на вътрешна информация от емитенти, но и това оповестяване да е възможно най-бързо и синхронизирано между всички категории инвеститори във всички държави-членки, в които емитентът е поискал или одобрил приемане на своите финансови инструменти за търгуване на регулиран пазар, за да се гарантира на общностно ниво равен достъп на инвеститори до подобна информация и за да се препятства търговията с вътрешна информация. За тази цел държавите-членки могат официално да посочат механизми, които да се ползват за подобно оповестяване.(5) За да се защитят законните интереси на емитента, трябва да е допустимо, в строго определени особени условия, да бъде забавено публичното оповестяване на вътрешна информация. Въпреки това защитата на инвеститорите изисква в подобни случаи информацията да се съхранява поверителна, за да се предотврати търговия с вътрешна информация.(6) За да бъдат насочени както пазарните участници, така и компетентните органи, при изследването на възможни практики за манипулиране трябва да се вземат предвид сигналите.(7) Мерките, предвидени в настоящата директива, са в съответствие със становището на Европейския комитет за ценни книжа,ПРИЕ НАСТОЯЩАТА ДИРЕКТИВА:Член 1Вътрешна информация1. За целите на прилагането на точка 1 на член 1 от Директива 2003/6/ЕО се счита, че информацията е точна, ако тя посочва набор от обстоятелства, които съществуват или разумно може да се очаква, че ще настъпят или посочва събитие, което е настъпило или може да се очаква, че ще настъпи и ако такава информация е дотолкова специфична, че способства изготвянето на заключение относно възможното въздействие на този набор от обстоятелства или на това събитие върху цените на финансовите инструменти или на свързаните деривативни финансови инструменти.2. За целите на прилагането на точка 1 на член 1 от Директива 2003/6/ЕО "информация, която, ако стане публична, вероятно би оказала значимо въздействие върху цените на финансовите инструменти или на свързаните деривативни финансови инструменти", означава информацията, която даден разумен инвеститор би използвал като част от основата на своите инвестиционни решения.Член 2Начини и срокове за публично оповестяване на вътрешна информация1. За целите на прилагането на член 6, параграф 1 от Директива 2003/6/ЕО се прилагат член 102, параграф 1 и член 103 от Директива 2001/34/ЕО на Европейския парламент и на Съвета [3].Освен това държавите-членки гарантират, че вътрешната информация се оповестява от емитента по начин, който способства бързия достъп и пълната, точна и своевременна оценка на информацията от обществеността.Наред с това държавите-членки гарантират, че емитентът не съчетава по подвеждащ начин предоставянето на вътрешна информация на обществеността с маркетинга на своите дейности.2. Държавите-членки гарантират, че емитентите са длъжни да се съобразяват с първата алинея на член 6, параграф 1 от Директива 2003/6/ЕО, при което, при настъпването на набор от обстоятелства или при настъпване на дадено събитие, при все че те са все още неформализирани, емитентите бързо са информирали обществеността за тях.3. Всякакви съществени промени, засягащи вече оповестена публично вътрешна информация, ще бъдат публично оповестени своевременно след настъпването на такива промени, по същия канал, като ползвания за публичното оповестяване на първоначалната информация.4. Държавите-членки изискват от емитенти да предприемат разумна грижа, за да гарантират, че оповестяването на вътрешна информация на обществеността е синхронизирано във възможно най-тясна степен между всички категории инвеститори във всички държави-членки, в които тези инвеститори са поискали или са одобрили допускането до търгуване на техните финансови инструменти на регулиран пазар.Член 3Законни интереси за отлагане на публично оповестяване и поверителност1. За целите на прилагането на член 6, параграф 2 от Директива 2003/6/ЕО законните интереси могат по-специално да се отнасят до следните неизчерпателно посочени обстоятелства:а) текущи преговори или свързани елементи, при които изходът или обичайната схема на подобни преговори би могъл да бъде засегнат от публичното оповестяване. По-специално, когато финансовата жизненост на емитента е изправена пред сериозна и предстояща заплаха, при все че не в обхвата на приложимото при несъстоятелност право, публичното оповестяване на информация може да бъде отложено за определен период, когато подобно оповестяване сериозно би застрашило интереса на наличните или потенциалните акционери чрез подкопаване на приключването на определени преговори, предназначени да гарантират дългосрочното финансово възстановяване на емитента;б) взетите решения или сключените договори от управителното тяло на даден емитент, които, за да влязат в действие, се нуждаят от одобрението на друг орган на емитента, когато организацията на такъв емитент изисква разделянето между такива органи, при условие че публичното оповестяване на информацията преди подобно одобрение ведно с едновременното обявяване, че това одобрение все още предстои, биха застрашили правилната оценка на информацията от обществеността.2. За целите на прилагането на член 6, параграф 2 от Директива 2003/6/ЕО държавите-членки изискват от емитента, за да може той да гарантира поверителността на вътрешната информация, да контролира достъпа до подобна информация и по-специално, че:а) емитентът е установил ефективни разпоредби, за да откаже достъпа до такава информация на лица, различни от тези, които я изискват за упражняването на своите функции в рамките на емитента;б) емитентът е предприел необходимите мерки, за да гарантира, че всяко лице, което има достъп до такава информация, признава приложимите правни и регулаторни задължения и е запознато със санкциите, съпътстващи злоупотребата или неправилното обращение на такава информация;в) емитентът разполага с мерки, които позволяват незабавно публично оповестяване, в случай че емитентът не може да гарантира поверителността на съответната вътрешна информация, без да се засяга алинея втора на член 6, параграф 3 от Директива 2003/6/ЕО.Член 4Манипулативно поведение във връзка с неверни или подвеждащи сигнали и с ценовото обезпечаванеЗа целите на прилагането на точка 2, буква а) от член 1 на Директива 2003/6/ЕО и без да се засягат примерите, посочени във втората алинея на точка 2 от същия член, държавите-членки гарантират, че следните неизчерпателно посочени сигнали, които не е задължително да бъдат считани сами по себе си за съставляващи манипулация на пазара, се вземат предвид, когато от пазарните участници и от компетентните органи се проучват сделки или търговски нареждания:а) степента, до която дадените търговски нареждания или предприетите сделки представляват значим дял от дневния обем на сделките в съответния финансов инструмент на засегнатия регулиран пазар, по-специално когато тези дейности водят до съществена промяна на цената на финансовия инструмент;б) степента, до която дадените търговски нареждания или предприетите сделки от лица със значими позиции "купува" или "продава" по даден финансови инструмент водят до съществени промени на цената на финансовия инструмент или на свързаните деривативни или базисни активи, които са приети за търгуване на регулиран пазар;в) дали предприетите сделки не водят до промяна на бенефициера по собствеността върху финансовия инструмент, който е приет за търгуване на регулиран пазар;г) степента, до която дадените търговски нареждания или предприетите сделки обхващат краткосрочна смяна на позицията и представляват съществен дял от дневния обем на сделките по съответния финансов инструмент на засегнатия регулиран пазар и могат да бъдат свързани със съществени промени в цената на даден финансов инструмент, който е допуснат до търгуване на регулиран пазар;д) степента, до която дадените търговски нареждания или предприетите сделки са концентрирани в краткосрочен отрязък от време на търговската сесия и водят до промяна на цената, която впоследствие се обръща;е) степента, до която дадените търговски нареждания променят представянето на най-добрите цени "купува" или "продава" на даден финансов инструмент, който е допуснат до търгуване на регулиран пазар или по-общо представянето на книгата с поръчките, с която разполагат участниците на пазара и са отстранени, преди да бъдат осъществени;ж) степента, до която дадените търговски нареждания или предприетите сделки по или около определено време, когато се изчисляват референтните цени, разплащателните цени и оценки и водят до промени в цената, които оказват въздействие върху подобни цени и оценки.Член 5Манипулативни практики във връзка с употребата на фиктивни средства или всякаква друга форма на измама или хитростЗа целите на прилагането на точка 2, буква б) от член 1 на Директива 2003/6/ЕО и без да се засягат примерите, посочени във втория параграф на точка 2 от същия член, държавите-членки гарантират, че следните неизчерпателно посочени сигнали, които не е задължително да бъдат считани сами по себе си за съставляващи манипулация на пазара, се вземат предвид, когато от пазарните участници и от компетентните органи се проучват сделки или търговски нареждания:а) дали дадените търговски нареждания или предприетите от лицата сделки се предшестват или последват от разпространението на невярна или подвеждаща информация от същите лица или от свързани с тях лица;б) дали търговските нареждания са дадени или сделките са предприети от лицата преди или след като същите лица или свързаните с тях лица са произвели или разпространили изследване или инвестиционни препоръки, които са неверни или предубедени, или явно са продиктувани от материален интерес.Член 6Транспониране1. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 12 октомври 2004 г. Те изпращат незабавно на Комисията текста на тези разпоредби, както и таблица за съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваването се определят от държавите-членки.2. Държавите-членки съобщават на Комисията текста на основните разпоредби от националното законодателство, които приемат в уредената с настоящата директива област.Член 7Влизане в силаНастоящата директива влиза в сила в деня на публикуването ѝ в Официален вестник на Европейския съюз.Член 8АдресатиАдресати на настоящата директива са държавите-членки.Съставено в Брюксел на 22 декември 2003 година.За КомисиятаFrederik BolkesteinЧлен на Комисията[1] ОВ L 96, 12.4.2003 г., стр. 16.[2] КЕРЦК е създаден с Решение 2001/527/EО на Комисията (ОВ L 191,13.7.2001 г., стр. 43).[3] ОВ L 184, 6.7.2001 г., стр. 1.--------------------------------------------------